L 24/4
HU
Az Európai Unió Hivatalos Lapja
2022.2.3.
(10)
Következésképpen a felszólaló fél véleménye szerint a „Ceylon Cinnamon” elnevezés bejegyzése indokolatlanul védene földrajzi árujelzőként egy olyan növénynevet, amelynek használatát nem kellene korlátozni.
Ezenkívül a nyilvántartásba vételt követően a piacon elérhető áruk egy jelentős hányadát át kell nevezni, mivel a fogyasztók számára jól ismert, állandósult nevük használata már nem lenne megengedett, ideértve a Cinnamomum ceylanicum növényfajtára való hivatkozást is.
(11)
A kérelmező kijelentette, hogy véleménye szerint nincs ütközés a „Ceylon cinnamon” és valamely növénynév között, mivel annak a növénynek a nemzetközileg elfogadott botanikai neve, amelyből a „Ceylon cinnamon”-t begyűjtik, nem Cinnamomum ceylanicum, miként a felszólaló fél állította, hanem Cinnamomum verum.
A Cinnamomum zeylanicum vagy Cinnamomum ceylanicum név a Cinnamomum verum szinonimájának tekinthető.
A „Ceylon cinnamon” elnevezés tehát nem ütközik azon növény nevével, amelyből az elnevezést hordozó terméket előállítják.
A kérelmező rámutatott arra is, hogy az oltalom alá helyezendő elnevezés nem növénynév, és hogy a zeylanicum vagy ceylanicum jelző a történelmi Ceylon névre utal.
(12)
A Bizottság értékelte az indokolással ellátott felszólalási nyilatkozatokban foglalt érveket és az érdekelt felek közötti konzultációkkal kapcsolatban kapott információkat.
(13)
A „Ceylon cinnamon” elnevezés egy olyan termékre utal, amely – elsősorban erős érzékszervi tulajdonságai révén – megkülönböztetett jellemzőkkel és sajátosságokkal rendelkezik.
Emellett az elnevezés megalapozott hírnévre tett szert.
Ezért megfelel az oltalom alatt álló földrajzi jelzésként történő bejegyzés követelményének.
(14)
A Közösségi Növényfajta-hivatal (CPVO) fajtaadatbázisában a „Ceylan” kifejezés, amely a Cinnamomum Verum J. Presl. latin nevet viselő fajt jelöli, Mexikóban került bejegyzésre.
A fajtaadatbázisba számos olyan védjegyet és elnevezést jegyeztek be, amelyek tartalmazzák a „Ceylon” vagy a „Cinnamon” kifejezést, de egyikük sem utal a Cinnamomum ceylanicum fajra.
(15)
„A fűszerekre és fűszerként használt egyéb hozzávalókra vonatkozó német élelmiszerkódex alapelvei” dokumentum korlátozott bizonyító erővel és jogi kötőerővel bír egy növényfajta elnevezése és az 1151/2012/EU rendelet szerinti oltalom alatt álló eredetmegjelölések és földrajzi jelzések uniós nyilvántartásába bejegyzendő elnevezés közötti ütközés esetén.
(16)
Az a termék, amelyre a bejegyzés iránti kérelem vonatkozik, Srí Lankáról származik, melynek korábbi neve – Ceylon – ma is széles körben és általánosan ismert.
Ezért a „Ceylon cinnamon” elnevezés önmagában nem vezetheti félre a fogyasztókat a termék származását illetően.
Az 1151/2012/EU rendelet 6. cikkének (2) bekezdése egymással összefüggésben kezeli a feltételeket: az elnevezések ütközését és a fogyasztók megtévesztésének kockázatát.
Tekintettel a fentiekre a „Ceylon cinnamon” elnevezés oltalom alatt álló földrajzi jelzésként (OFJ) történő bejegyzése nem sérti a szóban forgó rendelkezést.
(17)
A Bizottság továbbá úgy véli, hogy a „Ceylon cinnamon” oltalom alatt álló földrajzi jelzésként való bejegyzése nem akadályozza meg a Cinnamomum zeylanicum vagy Cinnamomum ceylanicum botanikai neveknek, illetve e nevek más szinonimáinak használatát a címkézésen az ilyen nevű, a meghatározott földrajzi területen kívül termesztett növényekből előállított fahéjtermékek esetében, feltéve, hogy teljesülnek az 1151/2012/EU rendelet 42. cikkében felsorolt feltételek, továbbá feltéve, hogy a címke egyértelműen feltünteti a származási országot, és nem tartalmaz egyéb utalást Srí Lankára.
Ily módon biztosítani kell azt is, hogy a szóban forgó termékekről a fogyasztók megfelelő tájékoztatást kapjanak, hogy azokat egyértelműen megkülönböztethessék a bejegyzett OFJ alatt forgalmazott terméktől.
(18)
A „Ceylon Cinnamon” (OFJ) elnevezést ennek megfelelően be kell jegyezni az oltalom alatt álló eredetmegjelölések és földrajzi jelzések nyilvántartásába.
(19)
Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,